Lav et referat af nedenstående tekst:

Tekst:
Det danske Le Mans-ikon Tom Kristensen fik en tiltrængt succesoplevelse oven på en lidt skuffende 2011-sæson, da han søndag var hurtigere end både den dobbelte Formel 1-verdensmester Sebastian Vettel og den tidligere verdensmester Michael Schumacher. De to tyskere fik baghjul af den ottedobbelte Le Mans-vinder ved showløbet Race of Champions i Düsseldorf, hvor det kun var franske Sebastien Ogier, der var hurtigere end danskeren. Selv om løbet ikke betyder det helt store, er Tom Kristensen alligevel vældig stolt over at slå to så store navne som Vettel og Schumacher. - Det er naturligvis en helt fantastisk ting, som man ikke oplever ret ofte i sin karriere som racerkører, siger Tom Kristensen i en pressemeddelelse. - Nu glæder jeg mig bare til at komme hjem: min yngste søn, Oswald, er en kæmpe Vettel-fan og måtte bare have hans autograf. Jeg fik autografen først, og så slog jeg ham, siger Kristensen. Det gode resultat kommer som en opmuntring for Tom Kristensen, der har været forfulgt af uheld det meste af 2011. Eksempelvis var danskeren på vej til at vinde i Le Mans Cup-finalen i Kina, da han måtte opgive halvvejs på grund af tekniske problemer.

Referat:
Den danske Le Mans-kører var hurtigere end både Sebastian Vettel og Michael Schumacher ved Race of Champions.